Håkon I den gode Adalsteinsfostre

Håkon I den gode, Håkon Haraldson eller Håkon Adalsteinsfostre (norrønt: Hákon Aðalstein, Hákon góði, Hákon Aðalsteinsfóstri) var født ca. 915 og døde ca. 961. Han var konge på Vestlandet fra ca. 933 til ca. 961. 

Håkon var sønn til Harald Hårfagre og kanskje av ei Tora Mosterstong.

 Familie 
Hákonarmál fra 960-tallet forteller at Håkon tilhører Yngves ætt. Yngve var etter sagnet stamfaren til den svenske Ynglingeætten. Hákonarmál forteller videre at da Håkon døde, var åtte av hans brødre var allerede døde, og befant seg i Valhall. En av dem var Bjarne eller Bjørn.

Ågrip forteller at Håkon var gift med en hedensk kvinne, men uten å navngi henne.Ågrip, ved Gustav Indrebø, Norøne bokverk, 1973, side 25 - https://www.nb.no/items/2abfa9170e2236837ea21b67d478d7da?page=31&searchText=blod%C3%B8ks.

Heimskringla forteller at Håkon hadde datteren Tora, men ingen sønn som kunne arve kongedømmet.Heimskringla, Håkon den godes saga, kapittel 32 - https://www.nb.no/items/0e3ce780326d4b78c546d6dc17f5c156?page=135&searchText=tora. Opplysningen om Tora finnes ikke noen av de eldre sagaene, og er nok oppdiktet.

 Barndom og oppfostring i England - tilnavnet Adalsteinsfostre 

Ågrip (fra slutten av 1100-tallet) forteller at Håkon var var nær 20 år da han kom til Norge.Ågrip, ved Gustav Indrebø, Norøne bokverk, 1973, side 24 - https://www.nb.no/items/2abfa9170e2236837ea21b67d478d7da?page=31&searchText=blod%C3%B8ks. Heimskringla (fra 1230-tallet) forteller at han var 15 år.Snorres kongesagaer, Oversatt av Anne Holtsmark og Didrik Arup Seip, Oslo, 1969, side 76 - Håkon den godes saga kapittel 1- https://www.nb.no/items/f7f99b53937ed48f5783831fd2648477?page=59&searchText=luva Trolig ble Håkon da født en gang mellom 913 og 920.Håkon døde i 960-961, var konge i 25-28 år og var 15-20 år da han kom til Norge.

Saxo Grammaticus (etter 1085) omtaler Håkon var sønn av en norsk konge (Norvagiærex).Saxonis Gesta Danorum, utgave av J. Olrik og H. Ræder, København 1931, side 269. Sagaene navngir ham senere som Harald Hårfagre. De fleste av de eldre sagaene forteller ikke hvem som var mor til Håkon. Ågrip (fra slutten av 1100-tallet), Fagrskinna (fra 1220-tallet) og Heimskringla (fra 1230-tallet) mente at hun het Tora Mosterstong. Ågrip og Fagrskinna  mente hun var en trellkvinne. Heimskringla lar henne være av stormannsætt - i slekt med Horda-Kåre.Ågrip, ved Gustav Indrebø, Norøne bokverk, 1973, side 29- https://www.nb.no/items/2abfa9170e2236837ea21b67d478d7da?page=35&searchText=tora Fagerskinna, utgave ved Johan Schreiner, 1982, side 25 - https://www.nb.no/items/435779e5159d78fe161d97c4b55f406f?page=33&searchText=h%C3%A5rfagre Heimskringla, Håkon den godes saga, kapittel 38. Navnet og bakgrunnen kan godt være oppdiktet.

Sagaene fra slutten av 1100-tallet forteller at Håkon var på oppfostring hos kong Adalstein og ble sendt dit før faren døde.Ågrip, ved Gustav Indrebø, Norøne bokverk, 1973, side 20 og 24 - https://www.nb.no/items/2abfa9170e2236837ea21b67d478d7da?page=27&searchText=h%C3%A5kon%20 Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 340. «Norges Kongerække på Vers (C.C.Rafn), vers 12 – heimskringla.no» - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 36 - https://www.nb.no/items/bbf88e4b4d7689632d2df6dd20bd70ca?page=35#33 

Adalstein var engelsk konge i perioden 927–939. Forfatteren av Fagrskinna (fra 1220-tallet) forteller at Håkon ble sendt til England med sendebud.Fagerskinna, utgave ved Johan Schreiner, 1982, side 25 - https://www.nb.no/items/435779e5159d78fe161d97c4b55f406f?page=33&searchText=h%C3%A5rfagre Håkon er ikke omtalt i engelske kilder, og kan være diktet av senere sagaskrivere.Clare Downham: 'Eric Bloodaxe - Axed? The Mystery of the Last Viking King of York', Medieval Scandinavia, bind 14, 2004, side 69f. William av Malmesbury forteller at Harald ga et skip, sendt med budbringere til kong Adalstein i York, men uten at Håkon nevnes.Angela Marion Smith, 'King Æthelstan in the English, Continental and Scandinavian Traditions of the Tenth to the Thirteenth Centuries'. Ph.D. thesis, University of Leeds, 2014), side 329: Norwegian king Haraldus sent a ship with messengers to Æthelstan in York. (William of Malmesbury) - Skipet var med gylden front og lilla seil. Gaven er ikke omtalt i norrøne kilder, men William of Malmesbury regnes ikke alltid som pålitelig. Clare Downham: 'Eric Bloodaxe - Axed? The Mystery of the Last Viking King of York', Medieval Scandinavia, bind 14, 2004, side 69: a fine ship to the king, which had a golden beak and purple sails.

Ifølge Hákonarmál fra 960-tallet var Håkon åpenbart hedning og spesielt from og ærbødig overfor de norrøne gudene. Det er ingen antydning til kristendom i hele diktet. Tvert imot fremstilles han som en from dyrker av de norrøne gudene som belønnes med evig ære i Valhall. Kvadet hevder at Fenrisulven vil løpe løs blant mennesker før en like god konge kommer igjen - ingen ville være hans like før Ragnarok. Dette står i strid med noen av de yngre sagaene. De forteller at Håkon var kristen, men prøvde å balansere mellom kristendommen og hedenskapet for å beholde støtte hos det hedenske folket.

De eldste sagaene spriker noe om Håkon ble kristen i England:
 Theodoricus (fra 1180-tallet) og Nóregs konungatal (fra 1190-tallet) forteller ikke noe om at Håkon var kristen eller døpt.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 339. «Norges Kongerække på Vers (C.C.Rafn), vers 12 – heimskringla.no» - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn)
 Ågrip (fra slutten av 1100-tallet) forteller at  Håkon var kristen.Ågrip, ved Gustav Indrebø, Norøne bokverk, 1973, side 24 - https://www.nb.no/items/2abfa9170e2236837ea21b67d478d7da?page=31&searchText=h%C3%A5kon%20 
 Historia Norvegiæ (fra en gang mellom 1150 og 1235) forteller at Håkon var frafallen.Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 36f - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33
De yngre sagaene forteller at Håkon var kristen. Det er ikke urimelig om Håkon ble døpt eller primsignet i England. 

Heimskringla (fra 1230-tallet) har en lengre fortelling om Håkon i England.Snorres kongesagaer, Oversatt av Anne Holtsmark og Didrik Arup Seip, Oslo, 1969, Harald Hårfagres saga, kapittel 40, side 72ff - https://www.nb.no/items/0e3ce780326d4b78c546d6dc17f5c156?page=111&searchText=kristne Dette mangler helt i de eldre kildene, og regnes som oppdiktet.

Sagaene fra 1100-tallet forteller ikke hvor gammel Håkon var da han dro til England eller hvor lenge han var der.

 Skalder og skaldekvad
Håkon har trolig hatt skalder knyttet til sitt hoff. Skaldekvadene regnes som primærkildene om Håkons liv. Trolig er bare en liten del av kvadene bevart. Noen av skaldekvadene er:
 Guttorm Sindre laget Håkonardråpa like etter 961. Det skildrer felttoget mot Danmark omkring 950 og slaget på Fitjar ca. 961.
 Glum Geirason forteller i ei lausvise: "Harald (Gråfell) har hevnet Gamla godt" (Haraldr hefr vel hefnt Gamla). Om Haralds hevn over Håkon ca. 961.
 Einar Skålaglam diktet ei Håkonardråpa, der ett vers er bevart: Gamlas slekt (Gamla kind) bygde land, utfordret krigere gjennom poesi og beskyttet helligdommene. Nå er Håkon den gode, modig i strid, bedre enn enhver fyrste, satt på de mektige høvdingers sete. Trolig fra 950-tallet.
 Øyvind Skaldespiller sier i lausvise 6 at Håkon rødfarget sverdet i Gamlas blod. Da drev han alle Eirik Blodøks' arvinger til sjøs. Det viser trolig til slaget på Rastarkalv på Møre på 950-tallet.
 Øyvind Skaldespiller diktet også Hákonarmál. Det omhandler Håkons fall i slaget på Fitjar omkring år 961, og hans mottagelse og etterliv i Valhall.

 Konge på Vestlandet 

Sagatekstene spriker en del om hvorfor Håkon kom tilbake til Vestlandet. Noen kan tolkes som at han dro på eget initiativ, andre forteller at det ble sendt bud på ham:
 Theodoricus fortalte (på 1180-tallet) at Eirik Blodøks hersket i Norge i tre år hvorav to år alene og det tredje med sin bror (Håkon). Håkon ble kalt tilbake på grunn av Eiriks grusomheter, og innsatt som ny konge.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 338f.
 Ågrip (fra slutten av 1100-tallet) forteller at Håkon ble kalt hjem av fornuftige menn. Han kom i hemmelighet fra England med to skip, og var her i ett år før han tok kongsnavn. Flokken hans ble etter hvert så stor at Eirik rømte.Ågrip, ved Gustav Indrebø, Norrøne bokverk, 1973, side 24 - https://www.nb.no/items/2abfa9170e2236837ea21b67d478d7da?page=31&searchText=blod%C3%B8ks.
 Nóregs konungatal forteller at Håkon kom hjem fra England og krevde halve riket av Eirik Blodøks. Eirik flyktet så.«Norges Kongerække på Vers (C.C.Rafn), vers 13 – på heimskringla.no - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn)
 Historia Norwegiæ (fra en gang mellom 1150 og 1235) forteller at Eirik ble avsatt av Håkon.Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 35f - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33

Håkon overtok riket til Eirik Blodøks. Det er stort sett enighet i forskningsmiljøene om at Harald Hårfagre gjorde seg til konge over større deler av Vestlandet.Krag, Claus: Harald 1. Hårfagre i Norsk biografisk leksikon på snl.no. Hentet 5. august 2022 fra https://nbl.snl.no/Harald_1._H%C3%A5rfagre Dette var riket Håkon arvet. Det eldre synspunktet om at Harald Hårfagre og hans arvinger var konger over store deler av dagens Norge, er det likevel fortsatt noen få historikere som hevder. Historia Norwegiæ (fra en gang mellom 1150 og 1235) forteller at Håkon var konge over "sjølandsfolket i Norge".Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 36 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33

Hákonarmál forteller at Håkon kalte sammen både håløygene og holmrygene til kamp. Håløygene var folk fra Hålogaland eller her muligens Håløygslekta (ladejarlene). Holmrygene var trolig folk fra Ryfylke. De eldste sagaene sier ikke noe om Håkons forhold til Trøndelag og ladejarlene. Heimskringla forteller (på 1230-tallet) at Håkon dro til Trøndelag og allierte seg med Sigurd Håkonsson Ladejarl.Heimskringla, Håkon den godes saga, kapittel 1. Jarlene kan ha anerkjent Håkon som overkonge, men denne oppfatningen kom først ved sagaene fra 1200-tallet, og trenger ikke være rett. Den vanligste oppfatningen er at de inngikk en allianse eller et vennskap.Gunnes, Erik: "Rikssamling og kristning 800-1177, i boka: K. Mykland (redaktør): Norges historie, 1994, side 89 - https://www.nb.no/items/1482c2ef7126b49f6d62df9a03e4c62a?page=91&searchText=tr%C3%B8ndelag. Okkenhaug, Ingrid Rønning: Høvdingmakt og stabilitet i det trønderske samfunnet 800-1050. MS thesis. 2015, side 70.  Frode Iversen: "Tinget i Trøndelag i yngre jernalder og middelalder." Gunneria (2017), side 101: "I dag anser de fleste historikere Snorres beretning om Harald Hårfagres systematiske felttog fra Østlandet til Trøndelag som en konstruksjon uten eldre kildegrunnlag i form av skaldekvad (Einarsdóttir 1971, Helle 1982: 72, 2001: 28f, Krag 1990: 181ff, 199: 34f; 1995: 84, 102: 2014, Bjørkvik 1999: 30–39, Myrvoll 2014). Landskapene utenfor et kjerneområde på Vestlandet styrte Harald indirekte gjennom allianser og jarler. Trøndelag la han angivelig under seg sammen med håløygjarlen Håkon Grjotgardsson (Sandnes 2009)." Erik Gunnes: Erkebiskop Øystein. Statsmann og kirkebygger, Oslo 1996: side 19 skrev: «Det heter seg tradisjonelt at Harald Hårfagre samlet Norge til ett rike. I virkeligheten var rikssamlingen en århundrelang prosess, og spesielt gikk det tregt med å innordne Trøndelag under rikskongens overhøyhet.» Trolig inngikk Håkon avtaler, men vi vet ikke noe sikkert. Om Håkon gjorde avtaler med Håkon Grjotgardson, kan Håkons kongsnavn ha blitt ble brukt av jarlen i en maktkamp mot Eirik Blodøks, eller så var det var Håkon som utnyttet Sigurds maktbase i en kamp med broren.Claus Krag: «Eirik Blodøks» i: Norsk biografisk leksikon, 2. utgave, Bind 2, 2000.  

De yngre sagaene forteller at Håkon styrte i Viken. Dette regnes som oppdiktet.

De eldste sagaene forteller at Håkon styrte mellom 25 og 28 år:
 Theodoricus fortalte (på 1180-tallet) at Håkon var konge i 25 år, og styrte i fred i 19 år.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 340.
 Nóregs konungatal forteller at Håkon styrte i 26 vinter.«Norges Kongerække på Vers (C.C.Rafn), vers 14 – på heimskringla.no - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn)
 Ågrip (fra slutten av 1100-tallet) forteller at Håkon styrte i fred i 19 år og ni år i strid med Eirikssønnene.Ågrip, ved Gustav Indrebø, Norøne bokverk, 1973, side 26f - https://www.nb.no/items/2abfa9170e2236837ea21b67d478d7da?page=31&searchText=blod%C3%B8ks.
 Historia Norwegiæ (fra en gang mellom 1150 og 1235) forteller at Håkon var konge i 27 år.Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 37 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33

Annalis Regii (fra ca. 1300–1328) forteller at Harald Hårfagre gjorde Eirik til overkonge over brødre sine i 928, Eirik ble så konge da Harald Hårfagre døde i 931, Håkon kom i 933 og Eirik reiste i 934. Håkon falt i 960.Storm, Gustav: Islandske Annaler indtil 1578. Christiania, 1888, side 102f - https://www.nb.no/items/712cb45ad32a29bbce8ffbe76ec260a9?page=193&searchText=928

De norrøne kronologiene stemmer ikke med de engelske. Encyclopedia Britannica skrev at hans regjeringstid ble datert som ca. 933–960 av middelalderhistorikere, men ble senere mer pålitelig anslått til ca. 946–961.Britannica, The Editors of Encyclopaedia. "Haakon I Adalsteinsfostre". Encyclopedia Britannica, 20 Jul. 1998, https://www.britannica.com/biography/Haakon-I-Adalsteinsfostre. Accessed 11 July 2023. De skriver: His reign was dated as c. 933–960 by medieval historians but later was more reliably approximated as c. 946–961. Det gis ikke noen kilder, men dette forutsetter trolig at Eirik Blodøks var den samme som kong Erik Haraldsson av Northumbria - se artikkelen om Eirik Blodøks.

 Felttoget i Sjælland, Skåne og Götaland 
Guttorm Sindre forteller i Håkonardråpa om kong Håkon Adalsteinsfostres angrep på Sjælland, Skåne og Götaland. Dette kan ha vært før eller omkring år 950.Dateringen til omkring 950 er etter Claus Krag: Norges historie, Vikingtid og rikssamling 800-1130, 1995, side 123 - https://www.nb.no/items/b45a01d6b813b0e82eb5687bfa03e924?page=121&searchText=950. Han mente angrepene i Danmark var før Erikssønnene angrep Håkon på 950-tallet. Han angrep ikke Jylland, der Gorm den gamle styrte. Det kan være at felttoget ble utført sammen med Gorm.

 Striden med Eirikssønnene (Gunnhildssønnene) 
Håkons store problem de siste årene av sin styringstid var nevøene sine. Broren, Eirik Blodøks, var gift med Gunhild Kongemor. Hennes opphav er ukjent, og kildene spriker. Hun kan ha vært alt fra engelsk, skotsk, fra Hålogaland, eller dansk - datter av danskekongen Gorm den gamle. Hun kan så fall ha vært søster til kong Harald Blåtann i Danmark.

Da Eirik rømte landet, skal Gunnhild og hennes sønner (Eirikssønnene eller Gunnhildssønnene som de også kalles) ha flyttet til Danmark. Eiriks sønner hadde arverett etter Harald Hårfagre. 

 Slaget ved Avaldsnes kongsgård 
Slaget ved Avaldsnes kan ha vært starten på krigstiden mellom Håkon og Eirikssønnene. 

Ifølge Ågrip hadde Håkon på denne tiden vært konge i 15 år, som kan bety at slaget var omkring 948.Aasmund Ingve Blokkum: Religionskulturelle utfordringer i Håkon den godes regjeringstid. Sagalitteraturens behandling av alliansen mellom den kristne kongen Håkon den gode Adalsteinsfostre og den hedenske høvdingen Sigurd Jarl. MS thesis. UiT Norges arktiske universitet, 2016, side 14. Ågip forteller videre at slaget endte med tap for Eirikssønnene. Guttorm, Halvdan og Øyvind Eirikssønner ble drept.Ågrip, ved Gustav Indrebø, Norøne bokverk, 1973, side 26 - https://www.nb.no/items/2abfa9170e2236837ea21b67d478d7da?page=33&searchText=h%C3%A5kon%20

Slaget er ikke omtalt av Theodoricus, i Historia Norvegiæ, Noregs konungatal eller Fagrskinna. Om slaget har funnet sted er derfor uvisst. Dateringen fra Ågrip stemmer også dårlig med når de andre sagaene mente at striden startet.

 Slaget på Rastarkalv på Møre 
Håkon ble angrepet ved Frei i Kristiansund. Håkon vant, Gamla ble drept og Eirikssønnene flyktet.Flere detaljer om hvor slaget kan ha vært og om utviklingen i slaget, er beskrevet i Siw Helen Myrvoll Grønland: Håkon den godes landskap på Frei og slaget på Rastarkalv. MS thesis, 2014, side 81. Det er foreslått at slaget sto i 955.Aasmund Ingve Blokkum: Religionskulturelle utfordringer i Håkon den godes regjeringstid. Sagalitteraturens behandling av alliansen mellom den kristne kongen Håkon den gode Adalsteinsfostre og den hedenske høvdingen Sigurd Jarl. MS thesis. UiT Norges arktiske universitet, 2016, side 15 - note 66 - https://munin.uit.no/bitstream/handle/10037/9322/thesis.pdf?sequence=2&isAllowed=y.

Slaget er omtalt i flere av sagaene, men mye av dette kan være oppdiktet. Sagaene forteller:
 Historia Norwegiæ forteller at Gamle Gunhildsson og storparten av hæren ble jagd på havet.Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 37 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33 - "E quibus publica et precipua duo fuerunt: Aliud in prouincia Northmore in quadam insula Frethi, loco Rastarcalf, ubi Gamle filius Gunnilde et maxima pars exercitus illorum de quodam promunctorio in maria precipitati sunt”.
 Ågrip forteller at Håkon vant, og brødrene flyktet landet - unntatt Gamle. Han flyktet til lands, og ble drept der.Siw Helen Myrvoll Grønland: Håkon den godes landskap på Frei og slaget på Rastarkalv. MS thesis, 2014, side 81.
 Fagrskinna og Heimskringla har langt mer detaljerte beskrivelser av slaget enn de eldre kildene.Siw Helen Myrvoll Grønland: Håkon den godes landskap på Frei og slaget på Rastarkalv. MS thesis, 2014, side 82ff. 

Opplysningene om Gamla Eiriksson (Gunhildsson) er sene, og han kan være oppdiktet som en tolkning av skaldekvadene. Utsagnene har ikke støtte i skaldekvad. Claus Krag og Per Sveaas Andersen mente det er mulig at Gamla var tilnavnet til en av de andre Eirikssønnene: Guttorm Eiriksson.  At Eirik Blodøks skulle hatt sønnene Gamla og Guttorm, er uvisst. De dukker ikke opp før i sagaene på slutten av 1100-tallet. Ingen skaldekvad omtaler dem.

Flere skaldekvad fra 960-tallet omtaler Gamla. Skaldekvadene er:
 Glum Geirason forteller i ei lausvise: "Harald (Gråfell) har hevnet Gamla godt" (Haraldr hefr vel hefnt Gamla). 
 Einar Skålaglam diktet i Håkonardråpa: Gamlas slekt (Gamla kind) bygde land, utfordret krigere gjennom poesi og beskyttet helligdommene. 
 Øyvind Skaldespiller sier i lausvise 6: Kong Håkon rødfarget tidligere sverdet i Gamlas blod (Gamla blóði). Da drev han alle Eiriks arvinger til sjøs. 

Glum Geirasons lausvise om at Harald (Gråfell) hevnet Gamla godt, kan passe både om Gamla var en Eiriksson eller Gorm den gamle. Einar Skålaglams beskrivelse i Håkonardråpa - at Gamlas slekt bygde land, utfordret krigere gjennom poesi og beskyttet helligdommene – kan passe bedre om en dansk konge enn om en sønn av en tidligere norsk konge. Vi vet ikke om noen Gamla eller Guttorm Eiriksson som bygde noe land, det vil si styrte et land eller område og beskyttet helligdommene der. Gamla eller Guttorm er ikke kjent i noen kilder utenom av sagaene, og det er uvisst om de noensinne levde. Øyvind Skaldespillers lausvise kan tolkes som at Gorm Gamla var sammen med Eirikssønnene (barnebarna) til Norge. Gorm ble drept, og Eirikssønnene flyktet. Gorm er i flere kilder omtalt som Gorm den gamle eller Gorm Gamle. Identiteten til "Gamla" i skaldekvadene er usikker, men Gorm Gamle kan ikke utelukkes.Arne Kvitrud: Ble Gorm den gamle drept i Norge?, 2025 - https://kvitrud.no/2025%20Gorm%20den%20gamle%20og%20Norge.pdf.

To islandske annaler som ble skrevet tidlig på 1300-tallet, har i kronologiske lister at: "Fall Gamla konungs". Gamla konge ble altså drept i kamp. Annales Regii: forteller at det var i 952, mens Skálholtsannáll angir 953.Storm, Gustav: Islandske Annaler indtil 1578. Christiania, 1888, side 103 og 176 - http://urn.nb.no/URN:NBN:no-nb_digibok_2006112201014. Annalene regnes likevel som upålitelige for hendelser på 900-tallet.Arne Kvitrud: Ble Gorm den gamle drept i Norge? 2025 - https://kvitrud.no/2025%20Gorm%20den%20gamle%20og%20Norge.pdf Aasmund Ingve Blokkum mente at slaget sto i 955.Aasmund Ingve Blokkum: Religionskulturelle utfordringer i Håkon den godes regjeringstid. Sagalitteraturens behandling av alliansen mellom den kristne kongen Håkon den gode Adalsteinsfostre og den hedenske høvdingen Sigurd Jarl. MS thesis. UiT Norges arktiske universitet, 2016, side 15 - note 66 - https://munin.uit.no/bitstream/handle/10037/9322/thesis.pdf?sequence=2&isAllowed=y.

 Slaget ved Fitjar på Stord 
Håkonarmål forteller at Håkon ble hentet til Odin i Valhall etter et slag i fjæra på Stord.Heimskringla, Håkon den godes saga, kapittel 32, side 96f - https://www.nb.no/items/0e3ce780326d4b78c546d6dc17f5c156?page=135&searchText=tora Sagaene knytter det senere til Fitjar på Stord - se artikkelen om Slaget ved Fitjar. 

Håkon jaget Eirikssønnene på flukt, men Håkon ble truffet i sluttfasen av kampen.

Etter noen av kongesagaene forblødde Håkon og døde i Håkonshella.Norges Kongerække på Vers (C.C.Rafn) – heimskringla.no - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) Ågrip, ved Gustav Indrebø, Norrøne bokverk, 1973, side 29 - https://www.nb.no/items/2abfa9170e2236837ea21b67d478d7da?page=31&searchText=blod%C3%B8ks Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921, side 37 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33 Hákonarmál fra 960-tallet gir ingen indikasjon på at Håkon ble fraktet bort fra Stord før han døde. Tvert imot antyder overgangsstrofen at han døde der, på slagmarken ved stranden, sammen med de andre falne krigerne.

Annalis Regii (fra ca. 1300–1328) mente at Håkon falt i 960.Storm, Gustav: Islandske Annaler indtil 1578. Christiania, 1888, side 102f - https://www.nb.no/items/712cb45ad32a29bbce8ffbe76ec260a9?page=193&searchText=928 Andre har regnet seg fram til 961.Krag, Claus: Håkon 1. Adalsteinsfostre i Norsk biografisk leksikon på snl.no. Hentet 11. juli 2023 fra https://nbl.snl.no/H%C3%A5kon_1._Adalsteinsfostre

 Reformatoren  
Håkon knyttes i noen få sagaer til et forsiktig forsøk på å innføre kristendommen, og til reformene leidang og lagting.

 Håkon som kirkebygger 
Theodoricus, Noregs konungatal, Historia Norvegiæ og Fagrskinna forteller likevel ikke noe om at Håkon fremmet kristendommen i Norge.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 339. «Norges Kongerække på Vers (C.C.Rafn) – heimskringla.no» - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33 Fagrskinna, utgitt av Johan Schreiner, 1972 - https://www.nb.no/items/435779e5159d78fe161d97c4b55f406f?page=25&searchText=luva.

Unntakene er Ågrip (fra slutten av 1100-tallet) som forteller kort at Håkon fikk bygd noen kirker, og innsatte lærde menn. Videre reiste trønderne seg mot ham på Mære da han bød dem kristendommen.Ågrip, ved Gustav Indrebø, Norøne bokverk, 1973 - https://www.nb.no/items/2abfa9170e2236837ea21b67d478d7da?page=31&searchText=h%C3%A5kon%20 Fagrskinna forteller derimot at besøket på Mære gikk fredelig for seg, uten at kristning  omtales. Fagrskinna, utgitt av Johan Schreiner, 1972 - https://www.nb.no/items/435779e5159d78fe161d97c4b55f406f?page=25&searchText=luva. Heimskringla (fra 1230-tallet) gjenforteller det samme som Ågrip og Fagrskinna, men dikter det sammen til en større dramatisk fortelling.Snorres kongesagaer, Oversatt av Anne Holtsmark og Didrik Arup Seip, Oslo, 1969, Håkon den godes saga, kapittel 13, side 84 -  https://www.nb.no/items/0e3ce780326d4b78c546d6dc17f5c156?page=123&searchText=kirker 

Håkon kan da ha fått bygd noen kirker, men det er usikkert. Teksten om Mære er trolig oppdiktet. Håkon hadde heller ikke herredømme i Trøndelag.

Fridtjov Birkeli har gjettet på om Håkon kan ha hatt med seg Sigfrid til Norge. Sigfrid er referert til i en engelsk kilde som biskop i Norge i kong Edgards kongeperiode (958-975).Fridtjov Birkeli: Tolv vintrer hadde kristendommen vært i Norge, Verbum forlag, 1995, side 71ff - https://www.nb.no/items/49bff4c444732b300aec7eafb9ac60c6?page=73&searchText=edgars Men han kan også ha vært i Norge etter Håkons død.

 Håkon som opphavsmann til leidang 
Håkon kan ha innført et forsvar basert på en slags verneplikt - leidangen. Noen mener at dette i så fall kan gjenspeile en del av den militære opplæring han fikk hos kong Adalstan.Martin Teigen Hanssen: Bøndenes våpenplikt-Lov og praksis. MS thesis. The University of Bergen, 2017 - https://bora.uib.no/bora-xmlui/bitstream/handle/1956/16609/Martin-Teigen-Hanssen---HIS350.pdf?sequence=1 med henvisning til Ersland, G.A. og Holm, T.H.: Norsk Forsvarshistorie – Krigsmakt og kongemakt, Bergen, 2000, side 48.

Sagaene fra 1100-tallet (Theodoricus, Ågrip,  Noregs konungatal og Historia Norvegiæ) forteller ikke noe om at Håkon innførte leidangsordningen.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 339. Ågrip, ved Gustav Indrebø, Norøne bokverk, 1973 - https://www.nb.no/items/2abfa9170e2236837ea21b67d478d7da?page=31&searchText=h%C3%A5kon%20  «Norges Kongerække på Vers (C.C.Rafn) – heimskringla.no» - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33  Forestillingen om at Håkon laget en leidangsordning kommer ikke før med de yngre sagaene på 1200-tallet, og trenger ikke være rett. Fagrskinna utdyper dette med at Håkon stilte krav om utbud mot utenlandske skip - antall skip fra hvert fylke, størrelsen på skipene, hvem som skulle stille, hvilke våpen de skulle ha og bruk av varder.Fagrskinna, utgitt av Johan Schreiner, 1972, side 53f- https://www.nb.no/items/435779e5159d78fe161d97c4b55f406f?page=53&searchText=luva

Om Håkon faktisk fikk gjennomført leidang, og i hvilket omfang er uvisst.

 Håkon som opphavsmann til Gulating
Håkon kan ha bygd ut en tingordning for vestlandsriket sitt (Gulatingslagen). Det har også vært gjettet på at han i så fall bygde på eksisterende lokale tingordninger.

De fleste sagaene fra 1100-tallet (Theodoricus, Noregs konungatal og Historia Norvegiæ) forteller ikke noe om at Håkon opprettet lagting.Theodoricus De antiquitate regum Norwagensium / On the Old Norwegian Kings. Utgitt av Egil Kraggerud. Novus forlag, Oslo, 2018, side 339. «Norges Kongerække på Vers (C.C.Rafn) – heimskringla.no» - https://heimskringla.no/wiki/Norges_Konger%C3%A6kke_p%C3%A5_Vers_(C.C.Rafn) Den eldste Noregs-historia : med tillegg: Meldingane frå Noreg hjå Adam av Bremen, utgitt av Halvdan Koht, 1921 - https://www.nb.no/items/bbf88e4b4d7689632d2df6dd20bd70ca?page=35&searchText=blod%C3%B8ks#33 Ågrip (fra slutten av 1100-tallet) er unntaket, og forteller at Håkon satte Gulatingsloven etter råd fra Torleiv Spake, men uten å gi detaljer.Ågrip, ved Gustav Indrebø, Norøne bokverk, 1973, side 53- https://www.nb.no/items/2abfa9170e2236837ea21b67d478d7da?page=31&searchText=h%C3%A5kon%20  

Om Håkon faktisk fikk dette gjennomført og i hvilket omfang er uvisst. Knut Robberstad mener at Håkon den gode ikke kan ha laget loven som var mønsteret til de islandske lovtekstene fra 
930. Videre at det som står i kongesagaene om at Håkon satte Gulatingsloven bare kan gjelde enkelte deler av lovverket.Knut Robberstad: Gulatingslovi, Oslo, 1981, side 8f - https://www.nb.no/items/f5ffb20e7fcd11a4701667f813d79dd6?page=0&searchText=Robberstad%20Gulatingslovi Den tidligste omtalen av Gulatingsloven er ikke før i Are Frodes Íslendingabók fra 1120-årene.Martin Teigen Hanssen: Bøndenes våpenplikt-Lov og praksis. MS thesis. The University of Bergen, 2017 - https://bora.uib.no/bora-xmlui/bitstream/handle/1956/16609/Martin-Teigen-Hanssen---HIS350.pdf?sequence=1

 Begravelse og ettermæle
mini|Håkonshaugen på Seim i 2009.
Noregs Konungatal forteller at Håkon ble lagt i en haug "a Sæheimi", uten flere stedsreferanser.«Noregs Konungatal – heimskringla.no», vers 17 - https://heimskringla.no/wiki/Noregs_Konungatal - Enn i haug, Hau(r)dar logdu, sikling þann, a Sæheimi. Ågrip sier at han ble hauglagt på Sæheim i Nordhordaland.Ågrip, ved Gustav Indrebø, Norøne bokverk, 1973, side 29 - https://www.nb.no/items/2abfa9170e2236837ea21b67d478d7da?page=35&searchText=gode Det er vanlig å knytte navnet til Seim i Alver kommune.

Etter Håkons død laget Øyvind Skaldespiller et kvad - Håkonarmål - som forteller om slaget på Stord, og om hans vei for å møte guden Odin i Valhall. Claus Krag mente at det er flere trekk ved det tilsvarende diktet om Eirik Blodøks (kalt Eiriksmål eller Eirikskvadet) som taler for at Eiriksmål ikke er ekte, men laget senere etter mønster av Hákonarmál.Claus Krag: Eirik 1. Haraldsson Blodøks i Norsk biografisk leksikon på snl.no. Hentet 2. mai 2023 fra https://nbl.snl.no/Eirik_1._Haraldsson_Blod%C3%B8ks Andre har ment at Hákonarmál har hentet inspirasjonen fra Eriksmål, så dette er uvisst. Håkonarmål gir ingen indikasjon på at Håkon ble fraktet bort fra Stord før han døde. Tvert imot antyder overgangsstrofen at han døde der, på slagmarken ved stranden, sammen med de andre falne krigerne.

Håkon kalles stor sett bare Håkon eller Håkon Adalstensfostre i 1100-tallskildene. Ågrip og Fagrskinna kaller ham derimot Håkon den gode, men uten noen begrunnelse.Ågrip, ved Gustav Indrebø, Norøne bokverk, 1973, side 20 - https://www.nb.no/items/2abfa9170e2236837ea21b67d478d7da?page=27&searchText=gode   Fagrskinna, utgitt av Johan Schreiner, 1972, side 35 - https://www.nb.no/items/435779e5159d78fe161d97c4b55f406f?page=35&searchText=gode Når og hvorfor en begynte å bruke tilnavnet den gode på Håkon, sier sagaene ikke noe om. Derimot kaller Hákonarmál ham direkte "enn góði konungr" - "den gode kongen" - i vers 17. Så tilnavnet "den gode" kan være eldre eller laget basert på kvadet. Kvadet gir klare føringer for tilnavnet: Håkon var "god" fordi han æret gudene, hadde god karakter, var en god hersker for folket, og hans tid ble husket som en god tid. Det handler både om personlig godhet og om at hans regjeringstid var gunstig for folket. Skalden mente at Håkons død også fikk dramatiske konsekvenser. Husdyr og slektninger døde, land og rike ble ødelagt, og mange folkeslag ble slavebundet. Kvadets sterkeste utsagn er kanskje at Fenrisulven vil løpe løs før en like god konge kommer (vers 20), og at ingen like god konge vil komme før Ragnarok.

 Referanser 

 Eksterne lenker 
 Saga Hákonar góða på norrønt.
 Håkon den godes saga


Håkon 01
Kategori:Nordmenn fra vikingtiden
Kategori:900-tallet
Kategori:Fødsler i 918
Kategori:Dødsfall i 959